open-index/open-wikipedia-markdown huggingface dataset:
Фудбалска репрезентација на Ангола

**Фудбалската репрезентација на Ангола**, со прекар *Palancas Negras* ("црните импали") е репрезентацијата на Ангола кој е контролиран од анголската фудбалска федерација. На 8 октомври 2005 година, Ангола се квалифицира за светскиот куп за првпат.

## Клучни играчи

* Педро Манторас - Бенфика
* Руи Маркес - Лидз Јунајтед
* Марко Аироса - ФК Бареиренсе
* Карлос Кали Алфонсо - ФК Бареиренсе
* Фабрис Аква - Ал Вакра
* Серџо Ломба - ФК Пенафиел

Категорија:Фудбалот во Ангола
Ангола
Бадинерија

мини|Виктор Шуфински: Шерцо (1902)
**Бадинерија** (фр. *badinerie*) или **бадинаж** (*badinage*) — кратко живо танцово музичко дела чие име доаѓа од францускиот збор *badiner* („шегување“). Изразот се јавил за време на XVIII век кога бадинеријата за првпат била вклучена како став во барокната свита. Најпознатиот пример за вакво дело е свитата „Бадинерија“ (*Badinerie*) од Јохан Себастијан Бах, дел од делото „Оркестрална свита бр. 2 во х-мол“ за флејта и гудачки инструменти, BWV 1067.

Категорија:Музички облици
Опел Олимпија

right|thumb|250px|Опел Олимпија од 1938
**[[Опел]] Олимпија** (*Opel Olympia*) — автомобил во производство од 1935 г. и првиот со единечна каросерија и сосема челична конструкција во масовно производство. Цената во Германија му била 2500 рајхсмарки и за тие пари купувачот добивал солиден автомобил со 1,3-литарски, 4-цилиндричен мотор со влечна сила од 24 кс (18&nbsp;kW) кој развивал брзина до 95&nbsp;км/ч. Автомобилот се продавал во две варијанти, како купе и како кабриолет.
Помеѓу 1935 и почетокот на Втората светска војна во 1940 биле произведени преку 168.000 вакви автомобили.

Опел Олимпија своевремено бил еден од најпопуларните автомобили во Македонија.

Олимпија
Оче наш

**Оче наш** — главната молитва во христијанството предложена од самиот Исус Христос во Беседата на гората запишана во Евангелието според Матеј (Мт 6,9-12) и Евангелието според Лука (Лк 11,2-4). Овде се дадени верзии на македонски, старословенски и црковнословенски.

**Македонски**

:Оче наш, кој си на небесата,
:да се свети името Твое,
:да дојде царството Твое,
:да биде волјата Твоја,
:како на небото, така и на земјата;
:Лебот наш насушен дај ни го денес
:и прости ни ги долговите наши
:како и ние што им ги проштеваме на нашите должници;
:и не воведувај нè во искушение,
:но избави нè од лукавиот.
:Зашто Tвое е царството,
:и силата и славата во сите векови.
:Амин!*



*'Старословенски во руска редакција(црковнословенски)'''

: Ѻтче нашъ, иже єси на небесҍхъ,
: да свѧтитсѧ имѧ Твое,
: да прїидетъ царствїе Твое:
: да будетъ волѧ Твоѧ,
: якѡ на небеси, и на земли.
: хлѣбъ нашъ насущный даждь намъ днесь,
: и остави намъ долги нашѧ,
: якоже и мы ѡставлѧемъ должникѡмъ нашымъ:
: и не введи насъ во искушенїе,
: но избави насъ ѿ лукавагѡ.
: Аминь.

[thumb|600px|center|„Оче наш“ на [Старословенски јазик|старословенски.]]

[thumb|center|600px|„Оче наш“ на [Црковнословенски јазик|црковнословенски.]]

## Надворешни врски
* Табла со „Оче наш“ на македонски вградена во црквата „Оче наш“ во Ерусалим.

Категорија:Христијански молитви
Категорија:Учењето на Исус
Категорија:Канонски евангелија
Категорија:Еврејско-христијански теми
Категорија:Библиски изрази
Категорија:Исус и историјата
Категорија:Евангелие според Матеј
Категорија:Православна богослужба
Чепкање нос

__БЕЗСОДРЖИНА__

**Чепкање нос** — чин на вадење на мукус или страни тела од носот со помош на прст. Опсесивното чепкање нос е наречено ринотилексоманија.

Оваа честа навика е сепак табу во највеќето земји, а помалку во источноазиските култури.

Мукофагија значи консумирање на вака извадениот мукос. Додека во некои култури ова е често, истото генерално се смета за културно табу, дотаму што дури и оние кои тоа го прават се гадат кога гледаат некој друг како го прави истото.

Чепкањето нос потенцијално носи извесни здравствени ризици, како носни инфекции и носно крварење. Највеќето доктори препорачуваат марамче.

Меѓутоа, барем еден добро познат доктор смета дека чепкањето нос и мукофагијата се корисни. Тој вели дека не само што прстот досегнува до таму каде марамчето не може, така држејки го носот почист, туку и јадењето на мукосот богат со бактерии го подига имунолошкиот систем, и е аналогно на имунизација.

## Наводи

Категорија:Навики
Категорија:Табуа
Категорија:Нос
Категорија:Ринологија
Фудбалска репрезентација на Брегот на Слоновата Коска

**Фудбалската репрезентација на Брегот на Слоновата Коска** (популарно наречени *Слонови*) е репрезентацијата на Брегот на Слоновата Коска кој го основал фудбалскиот сојуз на Брегот на Слоновата Коска. До 2005 година, нивен најголем успех бил освојувањето на африканскиот куп на нациите од 2006. На 8 октомври 2005 година, тие се квалифицираа на Светското Првенство во 2006, што е нивно прво учество на ваков настан.

## Познати играчи

* Ибрахим Бакајоко
* Дидје Дрогба
* Аруна Коне
* Коло Туре

Категорија:Фудбалот во Брегот на Слоновата Коска
Брег на Слоновата Коска
Синан Сакиќ

**Синан Сакиќ** (;  – ) — српски турбофолк пејач. Роден е во Лозница, Србија. Ја започнал својата кариера во 1979 со сингловите „Једна туга за два друга“ и „Кулу градим“ и издал вкупно 27 албуми.

За неговата популарност во извесни делови од Србија сведочи графитот на еден српски автопат кој вели „Бог на небу - Синан на земљи“ (*Бог на небото - Синан на Земјата*).

Категорија:Српски турбофолк музичари
Категорија:Луѓе од Лозница
Категорија:Починати во Белград
Жарко Кујунџиски

**Жарко Кујунџиски** (роден на 19 мај 1980 во ) — македонски прозаист и драмски автор.

## Животопис
мини|267x267пкс|Жарко Кујунџиски на првиот Фестивал на проза, Куманово, мај 2022 година
Во ноември 2009 година, на Филолошкиот факултет „Блаже Конески“ во Скопје ја одбранил магистерската теза „Аспекти на микрофикцијата - врз примери од американската и македонската книжевност“. Работел како уредник на електорнскиот магазин Репер (www.reper.net.mk), а бил и неделен колумнист во дневниот весник „Дневник“. Работи како главен уредник на издавачката куќа „Антолог“. Исто така, тој е основач на фестивалот на европската литература „Bookstar“.

## Творештво
Кујунџиски е автор на 13 книги од кои позначајни се: романите *Spectator* (2003), *Америка* (2006) и *Најдено загубено* (2008), збирката драми *Ендрју, љубов и други непогоди* (2004), збирката раскази *13* (2010), како и романот *Свинга на гневот* (2020). Три негови кратки раскази се застапени во антологијата на македонскиот краток расказ, „Џинџуџе во земјата на афионите“ (Темплум, 2022). Неговите дела се преведени на неколку јазици. Неговиот расказ „Кога се губат очилата“ е дел од антологијата „The best European fiction 2013“.

*Spectator* е првиот дебитантски роман во македонската книжевност со пет изданија. Во своите дела Кујунџиски се занимава со комплексните односи меѓу единките во современото општество, невозможноста да се воспостави целосна емотивна комуникација, поради личните преобликувања и преобразби на впечатливите ликови кои најчесто се хиперсензитивни и кршливи, како и со процесите на претворање на материјалното во метафизичко.

Од англиски јазик ги превел следниве дела: *Појадок кај Тифани* од Труман Капоти (2006) и *Евтини приказни* од Квентин Тарантино и Роџер Евари (2008).

## Награди--
Добитник е на петнаесеттина награди за најдобар краток расказ, драмски текст и есеј. Исто така добитник е на:
* 2003 — Награда „13 Ноември“
* 2024 — Награда „Стале Попов“

## Наводи

## Надворешни врски
* Текстови на авторот во „Блесок“ 
* Жарко Кујунџиски на balkanwriters.com 

Категорија:Македонски писатели
Категорија:Македонски филмски критичари
Категорија:Луѓе од Скопје
Категорија:Македонски драматурзи
Категорија:Родени во 1980 година
Категорија:Добитници на наградата „Стале Попов“
Врховен суд на Република Македонија

**Врховниот суд на Македонија** — највисокиот суд во Македонија кој обезбедува униформност во имплементацијата на законите од страна на судовите. Одлуките на Врховниот суд според Уставот на Македонија се конечни и извршни. Врховниот суд на Република Македонија е сместен на ул. Крсте Мисирков бб во Скопје.

## Надлежност на Врховниот суд
Врховниот суд, како највисок суд во државата, е надлежен:
* да решава во втор степен против одлуките на своите совети кога тоа е определено со закон;
* да решава во трет и последен степен по жалбите против одлуките на апелационите судови;
* да решава по вонредно правни лекови против правосилните одлуки на судовите и одлуките на своите совети кога тоа е определено со закон;
* да решава за судир на надлежност меѓу основните судови од подрачјето на различни апелациони судови, судир на надлежности меѓу апелационите судови, судир на надлежност меѓу Управниот суд и друг суд, судир на надлежност меѓу Вишиот управен суд и друг суд и да решава за месна надлежност кај овие судови;
* да одлучува по барање на странките и другите учесници во постапката за повреда на правото на судење во разумен рок, во постапка утврдена со закон пред судовите во Македонија во согласност со правилата и принципите утврдени со Европската конвенција на човекови права и
* да врши други работи определени со закон.

## Сегашен Состав на Врховниот суд
Составот на врховниот суд според 2025 година:

## Наводи

Категорија:Управување со Македонија
Категорија:Судови
Лилјана Ингилизова-Ристова

**Лилјана Ингилизова-Ристова** ( во ) — македонски правник и судија, еден од претседателите на Уставниот суд на Македонија.

## Животопис

Дипломирала на Правниот факултет при Скопскиот универзитет во 1969 година, а правосудниот испит го положила во 1973 година.

Се насочила во судството, започнувајќи како приправник и стручен соработник во Окружниот суд во Скопје во периодот 1970-1976 година. Во овој суд останала до 1995 година, кога станала дел од Врховниот суд на Македонија.

Во периодот 1995-1999 година, таа била претседател на Државната изборна комисија, кога биле спроведени локалните избори во 1996 година и парламентарните избори во 1998 година.

Од 31 мај 2003 година, таа станала судија во Уставниот суд на Македонија, а истата година станала и негов претседател.

Таа уленувала и учествувала во работата на стручните здруженија на судиите и правниците. Има објавено стручни трудови од областа на кривичното право во стручните списанија „*Судиска ревија*“ и „*Македонска ревија за казнено право и криминологија*“.

## Наводи

Категорија:Правници од Скопје
Категорија:Македонски судии
Категорија:Југословенски правници
Категорија:Апсолвенти на Правниот факултет „Јустинијан I“ - Скопје
Поградец

мини|десно|Црквата „Воскресение Христово“.
мини|десно|Хотелот „Ројал“ на брегот на Охридското Езерото.

**Поградец** или **Подградец** () — град и седиште на истоимената општина, Област Горица, Југоисточна Албанија. Сместен е на југозападниот брег на Охридското Езеро, во историско-географската област Мокра. Се наоѓа југоисточно од Елбасан, југозападно од Охрид (Р Македонија) и западно од Лерин (Егејска Македонија) и северно од градот Горица (Корча). Градот е наречен по древната тврдина (денес наречена Поградечка тврдина), која се издигала на планинските падини над него (оттаму и „под-градец“).

## Демографски особености
Во градот и околните села и денес живее македонско население, од кои се издвојуваат три кои и денес јасно задржале етничкиот карактер и својата варијанта на охридскиот говор. Ова некогаш бил чисто македонски крај, што е очигледно од називите на населените места во општината (подолу). Иако денес има албанско мнозинство, половината жители се православни, а половината се муслимани. Ова укажува дека целокупното поградечко подрачје подлегнало на процес на албанизација на македонското население во не така далечното минато.

## Поврзано
* Поградечка тврдина
* Мокра (област)

## Наводи

## Надворешни врски

* Мрежно место на Општина Поградец   
* Туристички портал на Поградец
Стоја

**Стојанка „Стоја“ Новаковиќ** (родена 4 јуни, 1972 во Перлез, Зрењанин, Србија) е турбофолк пејачка популарна ширум Балканот.

Нејзиниот деби албум бил насловен „Како је мени сада“ (1998).

Едни од нејзините најголеми хитови се *„Само“* и ''„Сики, Сики'“'.

Живее во Белград со нејзиниот син Дејан.

## Тривија
## Сајтови
* Стоја Галерија  
* Стоја Текстови 

Таа е најпопуларната српска турбофолк пејачка во Бугарија по Весна Змијанац.

Категорија:Српски турбофолк музичари
Категорија:Родени во 1972 година
Смоларски Водопад

**Смоларски Водопад** — водопад сместен на северните падини на планината Беласица, по текот на реката Ломница, на надморска висина од 600 м во регионот на селото Смолари.

Вкупната височина на вертикалниот отсек на Смоларскиот Водопад изнесува 39,5 метри. Водопадот е тектонски предиспониран со раседна структура која лежи попречно на правецот на течењето на водата на Смоларска Река. На дното од водопадот формиран е џиновски лонец, чија должина во правец на течењето на речната вода изнесува 5 метри, широчината е 11 метри, а длабочината се движи од 0,5 до 0,7 метри.

Смоларскиот Водопад е единствен постојан водопад во Македонија со пад на водата од 39,5 метри.

Смоларе е како повеќето села во Македонија, мало село во кое живеат љубезни и гостопримливи луѓе. Но ова село има посебно богатство скриено во планината, Смоларски Водопад.

За да дојдете до водопадот, треба да патувате по тесен, кривулест пат и да ја намалите брзината бидејќи тракторите и запрежните возила се карактеристични за оваа област. Овде главното занимање е земјоделството.

На патот кон водопадот ќе наидете на мал пазар од каде можете да купите локални производи. Овој пазар беше отворен во јануари 2007 година каде месното население е секогаш таму да ви понудат локални пиперки, јаболка, краставици и уште многу вкусни и здрави производи. По краткиот разговор на пазарот продолжувате со искачување до водопадот.

## Галерија


Податотека:Смоларски водопад (1).jpg|Смоларски Водопад
Податотека:Smolarski vodopad 15.JPG|Смоларски Водопад
Податотека:Smolarski vodopad 34.JPG|Патеката до водопадот
Податотека:Смоларски-водопади.jpg|Смоларски Водопад
Податотека:Smolarski vodopad 9.JPG|Околината на водопадот


## Поврзано
* Хидрографија на Македонија

## Надворешни врски

Категорија:Водопади во Македонија
Категорија:Знаменитости во Струмица
Категорија:Смолари
Категорија:Беласица
Франц Лист

**Франц Лист** (унгарски: *Liszt Ferenc*, Доборјан, Унгарија, 22 октомври 1811 - Бајројт, Германија, 31 јули 1886) бил унгарски композитор, пијанист, диригент и музиколог, роден во семејство на осиромашен дворјанец, на имотот на кнезот Естерхази-Франц Лист (Лист Синот е крстен по татка си). На 9 годишна возраст приредил концерт за гостите на кнезот. По две години се преселува во Париз, каде што продолжува да учи во приватно училиште. Унгарската аристократија во Париз и критиката веднаш навести „Ни се појави нов Моцарт“.

## Творештво
Тој бил пијанистички виртуоз, кој изградил модерна техника и нов звучно брилијантен клавирски стил. Зад себе оставил симфониски поеми, низа камерни дела за оргули и вокални дела.

Германскиот филозоф Фридрих Ниче го истакнува Лист како еден од своите омилени композитори кој, повеќе од сите други музичари, има отмени оркестарски акценти.

## Литература
* Demko Miroslav: *Franz Liszt compositeur Slovaque*, L´Age d´Homme, Suisse, 2003.

## Наводи

Категорија:Унгарски класични музичари
Категорија:Унгарски пијанисти
Категорија:Унгарски композитори
Категорија:Унгарски диригенти
Категорија:Унгарски музиколози
Категорија:Носители на прускиот Орден за заслуги (граѓански)
Категорија:Композитори на оргули
Голема повелба

thumb|350px|right|Голематаа повелба
**Голема повелба за слободите (или правата)** ( или само *Magna Carta*) — повелба на англискиот крал Јован потпишана во јуни 1215 г. под притисок на бунтовничките велможи. Со неа се ограничила моќта на монархот, а обичните луѓе се стекнале со права, со што започнале да се развиваат идеите за слобода и демократија. *Magna Carta* во буквален превод значи „Голема карта“. Оваа карта била пример за создавање на други подобри декларации. Оваа декларација е основа за Универзалната декларација за човековите права.

Категорија:Човекови права
Категорија:Средновековна Англија
Категорија:Баронски војни
Категорија:Британско право
Категорија:Англиско право
Категорија:Повелби
Елбасан

**Елбасан** или **Коњух** () — град на реката Шкумба во средна Албанија во кој, според податоците од 2011 г, живеат околу 79.810 жители. Елбасан е еден од најголемите градови во Албанија и е административен центар на истоимената област којашто опфаќа 4 околии: Елбасанска околија, Грамшова околија, Либраждова околија и Пеќинска околија. Во Елбасан живее бројна македонска заедница. Словенскиот назив за градот е **Коњух**.

## Историја
[мини|лево|195px|[Елбасанска тврдина]]
Во текот на историјата, Елбасан бил под контрола на различни народи, Турци, Срби, Бугари, Австријци и Италијанци. Градот останал центар на исламот во Албанија и после турската власт. Откако на Битолскиот конгрес во 1908 година латиницата е избрана за пишан албански јазик, муслиманските активисти, под влијание на Младотурците, одржале демонстрации за арапско писмо во Елбасан.

До почетокот на Втората светска војна, Елбасан личел на типичен османски град, со мешавина на источни и средновековни згради, тесно поплочени улици и голем пазар.

## Култура
Во центарот на градот постои православна црква, а околу 7 километри надвор од градот постои стар манастир и православна црква каде што моштите на Јован Владимир, чувани од 1381 до 1995 година, се префрлени во соборната црква во Тирана.

## Збратимени градови
*  Турку, Финска
*  Тревизо, Италија
*  Митровица, Косово
*  Њукасл, Обединето Кралство
*  Икитос, Перу

## Поврзано
* Елбасан (област)
* Историја на Албанија
* Градови во Албанија

## Наводи

## Надворешни врски

* Официјално мрежно место 
* ФК Елбасан  


Категорија:Градови во Албанија
Категорија:Елбасан (област)
Категорија:Споменици на културата во Албанија
Сумерска архитектура

[мини|[Големи зигурат (Ура)|Големиот зигурат во Ура]]
Рамнината помеѓу реките Тигар и Еуфрат (Месопотамија) немала минерали и дрвја. Сумерските градби се план-конвексни глинени тули, без врзивен материјал како малтер или цемент. Бидејќи плано-испакнатите тули (заради тоа што се заоблени) се однесуваат нестабилно, на секои неколку реда тули сумерските градители ставале еден ред поставен нормално на нив. Празнините се популнувале со битумен, сено, барски трски и плевел.

По извесно време ваквите градби се изјаловувале, и затоа биле повремено рушени, зарамнувани, и повторно градени на исто место. Ова постојано преградување полека ја накачило висината на градовите, и така тие станале повисоки од околната рамнина. Ваквите брда се нарекуваат телови и ги среќаваме ширум античкиот Близок Исток. 
Сумерските цилиндрични печати исто така на нив прикажуваат куќи кои се градат од трска, слични на оние до скоро градени од барските арапи во јужен Ирак .

Сумерските храмови и палати се правеле од понапредни материјали и техники, како потпирачи, вдлабнувања, полустолбови и глинени клинци.

Во сумерската култура писарите играле важна улога, и тие ја запушувале изградбата која се изведувала за владата, благородништвото и кралското семејство.

## Зигурати
Најславните и импресивните сумерски градби се зигуратите - големи платформи со тераси на нивоа со храм на врвот. Зигуратите служеле како инспирација за Вавилонската кула во Библијата (видете Етеменанки).

Зигуратите типични за Убаидскиот период биле градени многу високо на платформа од глинени тули. На овие големи платфрми биле градени постепено помали и помалки концентрични платформи, иако понекогаш се граделе и приземни храмови типични за протописмениот перидо. Овие биле слични на некои современи згради во облик на зигурати. Многу храмови биле испишувани со натписи, како оние кај Укаир.

## Поврзано
* Асиро-вавилонска уметност и архитектура

Категорија:Историја на архитектурата
Архитектура
Џон Лоб

thumb|right|200px|Надворешноста на лондонската продавница на Џон Лоб
thumb|right|200px|Ентериерот на лондонската продавница на Џон Лоб
**Џон Лоб** (*John Lobb*) е ексклузивна марка на машки чевли и чизми од Англија. Фирмата се смета за најдобриот изработувач (чевлар) на вакви обувки во светот. Сите производи се рачно направени до највисок стандард на совршенство. Тие се продаваат како готов производ и по мера. Нивното мото е „*The Bare Maximum for a Man*“ („*Голиот максимум за еден маж*“).

Чевлите се продаваат во сопствени продавници, бутици и во луксузни стоковни куќи како Хародс, Селфриџес, Нејман Маркус и Лејн Крафорд.

Пар чевли по порачка чинат околу £2000.

Фирмата е имател на Кралска Повластица.

## Надворешни врски
* Официјално мрежно место  
* Made-to-measure  

Категорија:Марки на чевли
Географија на Нов Зеланд

мини|десно|300п|Топографска карта на Нов Зеланд
**Местоположба:**
Океанија, острови во јужниот Тихи Океан, југоисточно од Австралија

**[[Географски координати]]:**

**Навод од карта:**
Океанија
**Површина:**
*вкупна:*
268,680 км&sup2;
*белешка:*
составни делови се: Антиподските Острови, Оклендските Острови, островите Баунти, Кемпбеловите Острови, Четемските Острови и островите Кермадек.

**Површина - компаративна:**
отприлика колку Обединетото Кралство, Италија или Колорадо

**Копнени граници:**
0 км

**Брег:**

15.134 км

**Морска надлежност:**
*континентален праг:*
200 морски милји (370 км) или до работ на континенталната граница
*ексклузивна економска зона:*
200 морски милји (370 км)
*територијално море:*
12 морски милји (22 км)

**[[Клима на Нов Зеланд|Клима]]:**
умерена со остри регионални контрасти

**Терен:**
главно планински со извесни големи крајбрежни низини

**Висински екстреми:**
*најниска точка:*
Тихи Океан 0 м
*највисока точка:*
Кукова Планина 3754 м

**Природни ресурси:**
природен гас, железна руда, песок, јаглен, дрво, хидроенергија, злато, варовник, нафта, сребро, жад

**Искористеност на земјиштето:**
*[[плодна почва]]:*
5.8%
*повеќесезонски култури:*
6.44%
*останато:*
87.76% (1993)

**[[Наводнување|Наводнувана]] почва:**
2,850 км2 (1998)

**Природни опасности:**
земјотресите се чести, иако обично не се силни; вулканска активност

**Животна средина - тековни проблеми:**
обесшумување; загадување на водата; ерозија; загрозени локални животни и растенија заради увезени видови.

## Занимливости
* Велингтон е најјужниот главен град на светот.
* Тетауматафакатангихангакоауаотаматеаурехаеатурипукапихимаунгахоронукупокаифенуаакитанараху (име на рид во Нов Зеланд) со 92 букви (напишано на латиница на маорски) е вториот најдолг географски поим на светот.

## Поврзано
* Нов Зеланд
* Крајни точки на Нов Зеланд
* Национални паркови во Нов Зеланд
* Морски резервати во Нов Зеланд
* Острови во Нов Зеланд
* Езера во Нов Зеланд
* Клима на Нов Зеланд
* Новозеландски дрва
* Биоразновидност на Нов Зеланд
* Новозеландска флора
* Новозеландска фауна
Куршумли ан

мини|десно|250п|Внатрешноста на Куршумли ан
мини|десно|250п|Надворешноста на анот

**Куршумли ан** — поранешен ан во Старата скопска чаршија од османлиско време, кој денес се користи за одржување на културни збиднувања.
[мини|Куршумли-ан по [Скопски земјотрес (1963)|земјотресот во Скопје од 1963 година.]]

## Место
Куршумли ан се наоѓа на левиот брег на реката Вардар во некогашна железарска чаршија во Скопје во дворот на Музејот на Македонија. Изграден е во првата половина на XIV век.

## Први податоци
Сигурни податоци за подигањето на анот не постојат, но се мисли дека на основите на некоја стара зграда Турците го доѕидале и го приспособиле за карван-сарај, по угледот на некои такви анови градени на исток. Во изворите се споменува како задолжбина на Мула Муследин Оџа, син на Абдул Гани во 1550 г, кој бил дворски научник на султанот Селим II.

## Функции на местото
Куршумли ан од своето постоење ја менувал својата функција, отпрвин бил ан сè до 1787&nbsp;г. кога бил претворен во затвор. Во него биле затворени многу македонски револуционери особено по Виничката афера. Од 1904&nbsp;г. до 1914&nbsp;г. служел повторно како ан. По својот надворешен и внатрешен изглед не се оделува од останатите типизирани карван-сараи кои постоеле во градските центри.

## Уредување на анот
Куршумли ан делува импозантно со декоративно градените ѕидови и малите куполи во форма на пирамиди со благо издадени страни кои секогаш биле покриени со олово (*куршум*) по што го добил и своето име. Главниот велз се наоѓа на јужната страна. Над влезната врата е изграден трем со куполест покрив. Многубројните квадратни столбови, поврзани со лакови на приземјето и катот создаваат интимен амбиент со дворот и шарванот во него. Приземните простории служеле како магацин на стоки а катовите како соби за одмор. Во вториот дел на анот биле изградени простории за сместување на добитокот. Овој дел имал посебен влез од источната страна. Во најново време неговите простории се користат како лапидариум на Музејот на Македонија.

## Поврзано
* Куршумли ан (Прилеп) — истоимен ан Прилеп, денес во урнатини
* Стара скопска чаршија
* Отоманска архитектура

## Надворешни врски

* Културни збиднувања во Куршумли ан  — Time.mk Настани

Категорија:Отомански карвансараи во Македонија
Категорија:Исламски споменици на културата во Македонија
К
Руска Советска Федеративна Социјалистичка Република

**Руската Советска Федеративна Социјалистичка Република** (скратено **Руска СФСР** или **РСФСР**) била една од Советските републики. Образувана e на 25 октомври (7 ноември нов стил) 1917 г.

## Поврзано

* Русија

## Врски
* Карта на европскиот дел на СССР со областите и републиките
* Карта на азискиот дел на СССР од 1929 со областите и републиките

Категорија:Советски републики

Категорија:Поранешни комунистички републики
Категорија:Држави и територии настанати во 1917 година
Категорија:Држави и територии распаднати во 1991 година
Категорија:Поранешни словенски држави
Азербејџанска Советска Социјалистичка Република

**Азербејџанската Советска Социjалистичка Република**, кратко: **Азербејџанска ССР** () била една од соjузните републики на Советскиот Соjуз и се наоѓа во источниот дел на Кавказ, на бреговите на Каспиското Море. Во составот на СССР била од 30 декември 1922 година сè до 30 август 1991.

Азербејџанската ССР е образувана во 1920 година. Од 12 март 1922 до 5 декември 1936 била дел од Закавкаската Советска Федеративна Социјалистичка Република.

Во составот на Азербејџанската ССР се ноаѓале две автономни области:
* Нагорно-Карабаска автономна област
* Нахичевањска Автономна Советска Социјалистичка Република

На 9 ноември 1990 година таа била преименувана во „Азербејџанска Република“. Во составот на СССР била уште една година, до 1991, кога објавила независност.

## Поврзано
* Азербејџан
* Азербејџанска Демократска Република

Категорија:Советски републики

Категорија:Држави и територии настанати во 1936 година
Категорија:Држави и територии настанати во 1920 година
Категорија:Држави и територии распаднати во 1991 година
Категорија:Држави и територии распаднати во 1922 година
Шарена џамија

**Шарената џамија** — позната живописна џамија во градот Тетово, Македонија.

## Историја
На десниот брег на реката Пена во градот Тетово во XV век е подигната џамија. Крај неа е Турбето на анамата Хуршиде. Џамијата е значајна по своите внатрешни и надворешни сликарски декорации. Особено е живописана јужната страна која се гледа од главниот пат што води кон Гостивар. Во составот на овој амбиент, се наоѓа и зачуваниот Чифте амам, во кој денес е Уметничката галерија, како и конаците претставуваат интересна урбанистичка целина. Со конзерваторско-реставраторските работи на сликарите во џамијата и надвор од нејзината фасада, повратен е некогашниот изглед и убавина.

## Галерија

Податотека:Шарена_џамија_во_Тетово.jpg|Поглед на џамијата
Податотека:20090714 Tetovo Colored or Painted Mosque Aladzha or Sharena Dzamija Detail.jpg|Детали од насликаните ѕидови
Податотека:Турбе_во_Шарената_џамија.jpg|Турбето во дворот на џамијата
Податотека:Шарена Џамија-Тетово (1932).jpg|Џамијата во 1932 г.


## Наводи

## Надворешни врски

* Култура на Македонија: Шарена џамија, Тетово 

Категорија:Знаменитости во Тетово
Категорија:Исламски споменици на културата во Македонија
Категорија:Џамии во Тетово
Категорија:Отомански џамии во Македонија
Категорија:Џамии во Тетовското муфтиство
Плоштина

[мини|Површините на овој квадрат и овој [круг се исти.]]
**Плоштина** е величина која ја изразува површината на некој предмет.

## Во математиката
### Единици
right|201px
Единици мерки за плоштина се:
:квадратен метар = изведена СИ-единица

:ар = 100 квадратни метри
:хектар = 10.000 квадратни метри
:квадратен километар = 1.000.000 квадратни метри
:квадратен мегаметар = 1012 квадратни метри

Британски единици дефинирани по метарот:
:квадратна стапка = 0,09290304 квадратни метри
:квадратен јард = 9 квадратни стапки = 0,83612736 квадратни метри
:квадратна прачка = 30,25 квадратни јарди = 25,2928526 квадратни метри
:акр = 160 квадратни прачки или 43,560 квадратни стапки = 4046,8564224 квадратни метри
:квадратна милја = 640 акри = 2,5899881103 квадратни километри

Старите европски мерки за плоштина/површина сѐ уште се користат за некои лични работи (како огласи за продажба на земја)
:квадратен фат = 3,34450944 квадратни метри
:катастерски месечев акр = 1600? квадратни фата = 5755 квадратни метри

### Корисни формули

## Поврзано
* Зафатнина
* Мера (математика)
* Величински редови (површина) — список на плоштини по големина

## Надворешни врски
* Претворање на плоштина 


Категорија:Геометрија
Таблица множење

Во математиката, **таблица за множење** е математичка табела која се користи за дефинирање на операцијата множење за одреден алгебарски систем (најчесто броен).

## Во [[елементарна аритметика|основната аритметика]]

Таблицата за множење е правоаголна шема во која во првата редица и првата колона се запишани броеви (најчесто од 1 до 10), а впишаниот број во секое поле од шемата е производот на броевите во првата редица и првата колона во кои се наоѓа тоа поле:

Така, на пример, во пресекот на четвртата редица, која почнува со 3 и седмата колона, која почнува со 6, се наоѓа бројот 18, т.е. 3\cdot 6=18.

Оваа таблица не ги содржи нулите. Тоа е затоа што секој реален број помножен со нула е еднаков на нула.

## Традиционална употреба

Традиционалното учење напамет на таблицата за множење се заснова на запомнување на колоните на таблицата, во облик

:1 \cdot 7 = 7
:2 \cdot 7 = 14
:3 \cdot 7 = 21
:4 \cdot 7 = 28
:5 \cdot 7 = 35
:6 \cdot 7 = 42
:7 \cdot 7 = 49
:8 \cdot 7 = 56
:9 \cdot 7 = 63
:10 \cdot 7 = 70

## Шеми во таблиците

Често може да се забележат одредени законитости (шеми) во таблицата. На пример, за множење со 6 можеме да ја видиме следнава шема:

:2 \cdot 6 = 12
:4 \cdot 6 = 24
:6 \cdot 6 = 36
:8 \cdot 6 = 48
:10 \cdot 6 = 60

Општео:
  ***број*** \, \, \cdot \, \,  6 \, \,  =  *половина од „бројот помножен со 10“* + ***број***

Правилото е згодно за парни броеви, но исто така важи и за непарни:

1 \cdot 6 = \frac{1}{2} \cdot 1 \cdot 10 + 1 = 5+1

2 \cdot 6 = \frac{1}{2} \cdot 2 \cdot 10 + 2 = 10+2

Ова правило е последица на комутативниот и дистрибутивниот закон за множење:

n \cdot 6 = (5+1) \cdot n = 5\cdot n + 1\cdot n = \frac{1}{2} \cdot 10 \cdot n+n

## Таблица за множење во бинарен систем

Категорија:Елементарна аритметика
Категорија:Множење
Папа Бенедикт XVI

**Бенедикт XVI** (,  - , ) — поранешен папа на Римокатоличката црква.

## Јозеф Рацингер
Јозеф Рацингер е роден на 16 април 1927 година во германската покраина Баварија. Свештеник станал во 1951 година, а во 1977 година е именуван за архиепископ (надбискуп) на Минхен.

Во 1981 година е поставен за раководител на влијателната Конгрегација за верска доктрина, која реформските кругови во Католичката црква ја оценуваат како наследник на Светата инквизиција.

Рацингер, кого го нарекуваа „*панцер кардинал*“ и „*божји ротвајлер*“ бил противник на идеите за жени-свештеници, на хомосексуалноста, на употребата на контрaцепција и на комунизмот. Тој бил еден од противниците на зачленувањето на муслиманската Турција во ЕУ.

Контарверзниот дел од неговата биографија го опфаќа период на Втората светска војна, кога Рацингер бил член на Хитлеровата младина, подмладок на Национал-социјалистичката германска работничка партија и припадник на единиците на противвоздушната одбрана на Вермахтот.

Рацингер, кој важи за припадник на конзервативното крило на Католичката црква, во октомври 2004 година изјавил дека Црквата треба да остане „подалеку од народните маси, бидејќи колку што им е поблизу, станува сè поповршна“.

## Бенедикт XVI
Папата Бенедикт, во спротивно со верувањето на многу луѓе сепак не го зел името Јован Павле III, туку се одлучил за Бенедикт. Тој го започнал своето владение како папа на 19 април 2004.

На 12 септември 2006 година во текот на едно свое предавање во Германија цитирал остра критика на исламот и на пророкот Мухамед напишана во 14 век од византискиот цар Мануил II Палеолог:

Во потегот што во голема мера бил виден како помирувачки, кон крајот на 2006 година тој направи историска посета на муслиманска Турција и се молел во Сината џамија во Истанбул со турскиот муфтија.

На 12 февруари 2013 година се повлекол од функцијата понтиф на Римокатоличката црква, станувајќи првиот папа по 600 години кој го сторил тоа.

## Поврзано
* Дела од папата Бенедикт XVI

## Надворешни врски

* *[http://www.vatican.va/holy_father/benedict_xvi/encyclicals/documents/hf_ben-xvi_enc_20051225_deus-caritas-est_en.html Deus Caritas Est]* – encyclical *God is Love* (на Англиски)
* Vatican: the Holy See – Официјалната страница на Ватикан
* The Holy See - The Holy Father - Benedict XVI – Официјалната страница на папата
* Официјална адреса за е-пошта: [mailto:benedictxvi@vatican.va]

## Наводи

Категорија:Папи
Категорија:Германски папи
Категорија:Римокатолички филозофи
Категорија:Римокатолички писатели
Категорија:Римокатолички архиепископи од 21 век
Категорија:Германци од 20 век
Категорија:Германци од 21 век
Категорија:Заповедници на Легијата на честа
Категорија:Членови на Европската академија на науките и уметностите
Категорија:Носители на Големиот крст од I класа на Орденот за заслуги за СР Германија
Илјада и една ноќ

:*За турската серија со исто име, видете [[1001 ноќ (ТВ Серија)]].*

Книгата **Илјада и една ноќ** (персиски: هزار و یک شب Hezâr-o Yek Šab, арапски: كتاب ألف ليلة وليلة‎ Kitāb 'Alf Layla wa-Layla) — средновековна блискоисточна епска литература која ја раскажува приказната на принцезата Шехерезада, која е принудена да раскаже серија на приказни на нејзиниот сопруг Шахријар со цел да го избегне погубувањето. Приказните таа ги раскажува во текот на Илјада и една ноќ. Секоја ноќ принцезата остава дел од приказната незавршен за нејзиниот сопруг да ја остави жива уште еден ден. Голем дел од приказните се создадени во текот на многу векови, од многу луѓе и многу стилови.
мини|Шехерезада и Шахријар од Фердинанд Келер, 1880 година
## Илјада и една ноќ како тема во уметноста и во популарната култура
* „Цветот на Илјада и една ноќ“ (*Il fiore delle Mille e una notte*) — филм на италијанскиот режисер Пјер Паоло Пазолини од 1974 година.
* „Илјада и една ноќ“ (португалски: *As Mil e uma Noites*) — филм на режисерот од Мигел Гомеш (Miguel Gomes) од 2015 година.

## Поврзано
* Персиска литература

## Наводи

Категорија:Арапска книжевност
Амандман

**Амандман** во наширока правна смисла на зборот означува: Правно надополнување, дообјаснување, до-регулација на постојната правна материја: Only the legislative branch is involved in the amendment process.

Амандманите можат да се поднесуваат на закон или да егзистираат како уставни амандмани.

Во политичкиот систем на Република Македонија, амандман на закон може да поднесе:

* Пратеник
* Група Пратеници
* 10.000 граѓани со право на глас во Македонија
* Владата на Република Македонија
## Наводи

Категорија:Право
Имплозија

[десно|мини|200п|При [експлозија (горе), силата зрачи вон изворот. При имплозија (долу), предметот се урива сам во себе (обично згмечен од надворешна сила).]]
**Имплозија** ― постапка при кој предметите се уништуваат со уривање сами во себе. Имлозијата е обратна на експлозијата. Таа концентрира материја и енергија. Пример за имплозија би била подморница која високиот притисок на водата ја смачкува навнатре.

Кај јадреното оружје од имплозивен тип, топка од плутониум, ураниум или друг материјал може да имплодира со сферични експлозивни полнења, зголемување на густината за фактор 2 до 4, така правејќи ја масата критична. Тоа резултира со јадрена екплозија. Кај фузиската бомба, ова пак активира јадрено соединување. Овие сферични високоексплозивни полнења сочинуваат сферичен состав од повеќекратни високоексплозивни полнења.

Во контекст на кавитацијата, имплозијата е вшмукувачка постапка кој ја тера материјата навнатре, а не нанадвор како кај експлозијата. Меѓутоа ова навнатрешно (центрипетално) движење, не следи права (радијална) патека до центарот; тоа следи спирална, виорна патека. Ова се нарекува вител. При кавитацијата се создаваат ред мали балончиња од водена пареа како резултат на нискиот притисок на едната страна од придвижувачот. При колапсот на овие балончиња, тие прават интензивни локални ударни бранови, кои прават бука и можат да предизвикаат локален дефект на површината на придвижувачот, процес кој води до ерозија на материјалот.

Особена одлика на вителот е тоа што надворешноста на тој вител се движи бавно, додека неговиот центар се движи брзо. Водата имплодира во вител со тоа што висечките честички, кои се погусти од водата, се вшмукуваат во центарот на текот, отпорот на триење се намалува и брзината на протокот се зголемува.

## Имплозијата како тема во уметноста и во популарната култура
* „Имплозија“ - расказ на италијанскиот писател Итало Калвино.

## Галерија

Податотека:31. Имплозија на лименка.ogv|Имплозија на лименка.


## Поврзано
* Црна дупка
* Гравитациски колапс

## Наводи

Категорија:Механика
Категорија:Физика
Фудбалска репрезентација на Англија

**Фудбалската репрезентација на Англија** ја претставува Англија во меѓународниот фубал и е контролиран од Фудбалската Асоцијација (The FA), власничко тело на фудбалот во Англија. Наспроти повеќето државните репрезентации низ светот, кои заедно претставуваат една држава, четирите држави од Обединетото Кралство се претставуваат посебно во меѓународните турнири.

Англија е една од седумте држави кои го освоиле светското првенство, а тоа тие го направија во 1966, кога беа и деомаќини, со победа во финалето 4-2 над Западна Германија по продолженија. Англија заедно со Франција се двете единствени држави кои го освоиле светското првенство само еднаш и тоа на домашен терен ( Останатите репрезентации го освоиле Светското првенство најмалку двапати и тоа најмалку еднаш на странски терен). Подоцна тие имаат стасано до полуфиналето во 1990, каде изгубија од Западна Германија во полуфиналето. Англија е една од највлијателните репрезентации врз светскиот фудбал и ретко кога е надвор од топ 10 на рангингот од страна на ФИФА и Ело. Англија исто така двапати има стасано до полуфиналето на Европските првенство во 1968 и 1996 (кое беше играно во Англија).

Традиционално, најголеми соперник на Англија е Шкотска, кои беа противници во првиот меѓународен натпревар во 1870. Но првите регуларни натпревари доаѓаат во доцните 1980-ти. Англија исто така има и други големи соперник, како што се : Аргентина и Германија со кои постојано одржува соперничка традиција. Домашен терен на Англиската репрезентација е стадионот Вембли, Лондон

## Историја
## Домашен стадион
## Медиумска покриеност
## Дрес
### Трет дрес
## Квалификации за 2010 ФИФА Светско Првенство
### Приајтелски мечеви во 2009
## Моментален состав
### Почести повикувања

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|}

## Учества на турнири
### Учества на Светски Првенства
### Учества на Европски Првенства
## Историја на играчи
### Познати поранешни играчи
### Играчи со најмногу настапи
### Играчи со најмногу голови
### Менаџери
## Наводи

## Надворешни врски

Категорија:Фудбалот во Англија
Англија
Колешински Водопад

**Колешински Водопад** — водопад сместен во југоисточниот дел на Република Македонија, на северните падини на планината Беласица, во долниот тек на реката Баба, на надморска височина од 500 м.

Се вбројува меѓу највисоките водопади во Македонија со височина од 15 м, со широчина на падот од околу 6 м. Според постанокот тој е тектонски водопад, создаден во гранитни камења. Спротиводно од Колешинскиот Водопад, на оддалеченост од околу 100 метри се наоѓаат уште неколку помали водопади распоредени во низа, високи од 2 до 4 метри, кои припаѓаат на неговиот средиштен слив.

Со покачувањето на температурите расте и бројот на гостите што секојдневно доаѓаат тука. Во просек Колешинските Водопади дневно ги посетуваат помеѓу 400 и 500 туристи, а за време на викендите ова бројка е двојно поголема.

Сабота и недела за време на викендите таа бројка може да достигне некаде до 1.000 туристи, а кога би имало сместувачка способност тоа би било многу повеќе бидејќи и во работните денови би останеле гостите тука. Накратко кажано, потенцијал за развој на туризмот веќе постои — вели Петар Спасов, градоначалник на Општина Ново Село.

## Галерија


Податотека:Koleshinski vodopad 27.JPG|Колешинскиот Водопад
Податотека:Koleshinski-vodopad-MK.JPG|Поглед на Колешинскиот Водопад
Податотека:Slapovi nad Koleshinski Vodopad-MK.JPG|Слапови над Колешинскиот Водопад
Податотека:Koleshino Waterfall , 15.JPG|Реката Баба
Податотека:Koleshino Waterfall , 18.JPG|Патеката кон Колешинскиот Водопад
Податотека:Koleshino Waterfall , 20.JPG|Околината околу Колешинскиот Водопад
Податотека:Koleshino Waterfall , 23.JPG|Едно од мовчињата на реката Баба
Податотека:Koleshino Waterfall , 27.JPG|Поглед на Колешинскиот Водопад
Податотека:Koleshino Waterfall , 33.JPG|Поглед на Колешинскиот Водопад
Податотека:Koleshino Waterfall , 34.JPG|Поглед на Колешинскиот Водопад
Податотека:Koleshino Waterfall , 48.jpg|Околината околу Колешинскиот Водопад
Податотека:Koleshino Waterfall , 6.JPG|Патоказ кон Колешинскиот Водопад
Податотека:Kolešino Waterfall 2018 (2).jpg|Поглед на Колешинскиот Водопад
Податотека:Kolešino Waterfall 2018 (3).jpg|Поглед на Колешинскиот Водопад


## Надворешни врски

Категорија:Водопади во Македонија
Водопад
Категорија:Водопади на Беласица
Мокрински Извори

**Мокрински Извори** — извори кои се наоѓаат во близина на селото Мокрино, Општина Ново Село, Македонија.

Изворите се сметаат за значајно геонаследство од сферата на хидрологијата во Македонија.

## Местоположба

Се наоѓаат во подножјето на планината Беласица на надморска височина од 330 метри. Тие се сместени до самиот регионален пат 1402, со што се лесно достапни.

## Историја

Во 2023 година, пристапот и просторот околу изворите бил уреден од страна на планскиот регион и општината, а во 2025 година била најавена пешачка патека помеѓу изворите и селото Колешино.

## Обичаи и верувања

На ова место секоја година на 2 август се собираат жителите на Мокрино и сите околни села каде се дава курбан, во чест на изворите. Според легендата, годината кога не се дало курбан, изворите пресушиле, поради кое жителите веќе на 4 август повторно дале курбан по кое водата повторно протекла. Поради тоа, оттогаш наваму ниту една година не е пресконат датумот.

Од трите Мокрински Извори истекуваат 40 литри вода во секунда. Температурата на водата е секогаш иста, без оглед каква е надвор температурата. Потокот што потекува од изворот никогаш не замрзнал. Ова се должи веројатно на големата длабочина на изворот и силината на водата. Се смета дури дека тој е поврзан со Дојранско Езеро. Поради количеството и силината на овие води, во минатото околу овде имало многу воденици.

## Галерија


Податотека:Мокрински Извори 2.jpg|Икона кај изворите
Податотека:Мокрински Извори 3.jpg|Мала фонтана
Податотека:Мокрински Извори 4.jpg|Камен со натпис
Податотека:Мокрински Извори 5.jpg|Место за седење
Податотека:Мокрински Извори 6.jpg|Уреден простор околу изворите
Податотека:Mokrino springs (2).jpg|Поглед на изворите
Податотека:Mokrino springs (3).jpg|Поглед на изворите
Податотека:Mokrino springs (6).jpg|Објект кај изворите


## Наводи

## Надворешни врски

* Мокрински Извори

Категорија:Мокрино
Категорија:Извори во Македонија
Категорија:Беласица
Вевчански Извори

**Вевчански Извори** — едни од поретките псевдопериодски сифонски врела во Македонија. Сместени се на источните падини на планината Јабланица, кај селото Вевчани, на надморска височина од 900 метри. Главниот извор е сместен во отворот на пештера. На десетина метри подолу, се наоѓаат неколку постојани извори кои подземно комуницираат со главниот извор. Зафатнината на Вевчанските Извори во влажниот период од годината изнесува околу 1.500 литри во секунда.

## Галерија


Податотека:Vevcanski izvori.jpg|Вевчански Извори
Податотека:Вевчански извори, мај (11).JPG|Вевчански Извори
Податотека:Вевчански извори, мај (12).JPG|Вевчански Извори
Податотека:Вевчански извори, мај (2).JPG|Вевчански Извори
Податотека:Вевчански извори, мај (7).JPG|Вевчански Извори
Податотека:Вевчански извори, мај (8).JPG|Вевчански Извори
Податотека:Вевчански извори, мај (5).JPG|Околината околу Вевчанските Извори


Категорија:Извори во Македонија
Извори
Скадар

мини|321п|Скадар
**Скадар** (албански: Shkodër; турски: İşkodra или Arnavut İskenderiyesi) — град и центар на истоимената област во северозападна Албанија покрај Скадарското езеро. Тој е еден од најстарите и најзначајните градови во Албанија, богат со историско и културно наследство. Скадар го карактеризираат прекрасна клима и природа. Низ него минуваат три реки: Дрим, Буна и Кир. Во Скадар живеат околу 90.000 жители. Населението е мешано, христијани и муслимани.

### Име
* Според едни, денешниот албански назив за градот Shkodra (Шкодра), споменуван и во верзиите Scutari или Skutari доаѓа од латинскиот збор *scutarii* што во буквален превод значи *заштитници*, а тоа се однесува на римската легија која ја основал Царот Константин Велики.
* Според други, денешниот албански назив Shkodra потекнува од Shkodrin (shko - оди; Drin - Дрим) објаснувајќи го тоа со фактот што низ Скадар тече т.е. *оди реката Дрим*.

Скадар
Категорија:Скадар
Категорија:Населени места основани во 4 век п.н.е.
Глаголска придавка

**Глаголската придавка** претставува проста, нелична глаголска форма. Глаголските придавки имаат форми за сите три рода и во еднина и во множина и подлежат на членување. Тоа ги прави слични со придавките. Но, според значењето и службата некогаш се поблиску до глаголите. Од ова може да се заклучи дека глаголската придавка има одлики и на глаголот и на придавката.

Формите на глаголската придавка се образуваат со наставките **-н**, **-на**, **-но**, **-ни** и **-т**, **-та**, **-то**, **-ти**. Наставката **-т** е карактеристична за глаголските придавки образувани од глаголи чиј општ дел завршува на **н** (стане - *станат, станата, станато, станати*; викне - *викнат, викната, викнато, викнати* итн.).

Од некои глаголи се образуваат и по две глаголски придавки, со чијашто различна форма се искажуваат разлики во опфатеноста на дејството или признакот. Така на пример од глаголот *бере* имаме *берен* и *бран*; од *пере* - *перен* и *пран* итн.

Она што е карактеристично за глаголската придавка, а кое впрочем е една од одликите на македонскиот јазик е нејзината употреба при градењето на глаголски конструкции со помошните глаголи *сум* и *има/нема*. Примери: *Дојдени* сте на прослава; Бевте *дојдени* на прославата; Тие сигурно имаат *дојдено* од прослава; Ти ми имаш *раскажувано* за тоа итн.

Категорија:Глаголи
Категорија:Придавки